
Kakav je propis vrijeđanja i proklinjanja?


* 
* 
* 
* 
* 
* 
* 
* 
* 
* 

 

Kakav je propis vrijeđanja i proklinjanja?
==========================================

 

Da li znate ko je šejtan? To je onaj koji vrijeđa i proklinje ljude. Allahov Poslanik, s.a.v.s., je rekao: „Dvojica koji se vrijeđaju su dva šejtana koji se proklinju i jedan drugom lažu.“31 


Allahov Poslanik, s.a.v.s., kaže: „Vrijeđanje muslimana je grijeh, a njegovo ubistvo je kufr.“32 


Poslanik, s.a.v.s.,je jedne prilike savjetovao nekog čovjeka pa mu je kazao: „Nemoj nikoga vrijeđati.“33 I rekao je: „Vjernik nije onaj koji proklinje.“34 


I ne samo to, nego je Poslanik, s.a.v.s., zabranio i proklinjanje životinja. Ovakav način ponašanja nije bio poznat niti u jednom drugom narodu. Poslanik, s.a.v.s., je kazao: „Nemojte proklinjati pijetla jer vas on budi na namaz.“35 


I još čudnije od toga, Poslanik, s.a.v.s., je zabranio i proklinjanje vjetra. Jedne prilike je neki čovjek proklinjao vjetar u prisustvu Allahovog Poslanika, s.a.v.s., pa je on kazao: „Nemoj proklinjati vjetar jer on to radi po naređenju. Onaj ko prokune nekog ko to ne zaslužuje, to prokletstvo će se vratiti na onoga ko kune.“36 


Jedan od principa kojem je Poslanik, s.a.v.s., podučio svog ashaba jeste: „Koji god te čovjek bude vrijeđao zbog onog što zna o tebi, nemoj ti da njega vrijeđaš sa onim što znaš o njemu. Kloni ga se i pusti ga, a ti ćeš imati nagradu i nemoj vrijeđati nikoga.“ Taj čovjek je nakon toga kazao: „Nisam nikada više vrijeđao, ni životinju niti čovjeka.“37


———–


Iz knjige “Muhammed – Allahov Poslanik”  

Naslov originala: ” محمد رسول الله ”  

Autor: Abdu-l-Muhsin el-‘Abbad el-Bedr


Preuzmite pdf knjigu na ovom linku:  

<https://pitajucene.com/wp-content/uploads/2019/09/Muhammed-Allahov-Poslanik.pdf>


